**Общинска избирателна комисия Ружинци**

**ПРОТОКОЛ № 13/ 24.10.2023г.**

На 24.10.2023 г. се проведе заседание на Общинска избирателна комисия – Ружинци за произвеждане на изборите за общински съветници и кметове на 29 октомври 2023 година, при следния

**ДНЕВЕН РЕД:**

1. Сигнал от Светла Петкова Трифонова в качеството й на кандидат за кмет на община Ружинци от коалиция „Продължаваме Промяната – Демократична България“ за нарушение на чл. 183, ал.5 от ИК;
2. Определяне на дейности по охрана на изборните помещения на СИК и ПСИК от служителите на МВР след получаване на изборните книжа и материали от членовете на СИК и ПСИК на 28.10.2023г. (денят преди изборите за общински съветници и за кметове на 29 октомври 2023 г.), както и охрана след приключване на изборния ден.

Присъстваха:

1. Габриела Спасова – председател
2. Миглена Велкова – зам.-председател
3. Златка Георгиева – зам.-председател
4. Тома Ванков – зам.-председател
5. Димитър Милчев– зам.-председател
6. Виктория Малинова – секретар
7. Марина Маринова– член
8. Лозинка Живкова – член
9. Цветелина Донова – член
10. Цветан Николов – член
11. Аня Вълчева – член

Налице е кворум за провеждане на заседанието.

Председател Габриела Спасова- Откривам днешното заседание. Предложения за изменение и допълнение на дневния ред? Няма. Предлагам да се премине към гласуване на дневния ред.

11 от членовете на ОИК – Ружинци -Габриела Спасова; Миглена Велкова; Златка Георгиева; Тома Ванков; Димитър Милчев; Виктория Малинова; Марина Маринова; Лозинка Живкова; Цветелина Донова; Цветан Николов; Аня Вълчева; гласуваха „за“, „против“ – няма, с което Дневния ред беше приет.

**По т. 1 от дневния ред:** Габриела Спасова- председател на ОИК- Ружинци докладва следния проект на решение относно: Сигнал от Светла Петкова Трифонова в качеството й на кандидат за кмет на община Ружинци от коалиция „Продължаваме Промяната – Демократична България“ за нарушение на чл. 183, ал.5 от ИК

В ОИК Ружинци е постъпил сигнал вх. № 75/ 23.10.2023г. чрез РУ- Белоградчик, от Светла Петкова Трифонова – кандидат за кмет на община Ружинци от коалиция "Продължаваме Промяната – Демократична България" с твърдения, че нейни агитационни материали, които били разлепени на табло на 13.10.2023г. пред кметството в с. Дреновец, на 14.10.2023г. все още са били там, но на 16.10.2023г. в понеделник на обяд установила, че същите са разлепени и липсват.

Общинска избирателна комисия Ружинци приема за относимо следното:

Извършена е проверка на място в с. Дреновец /кметство/ от двама представители на ОИК Ружинци- Димитър Милчев- зам.-председател и Цветан Николов- член, които на 24.10.2023г. в 10:07 часа констатираха, че на таблото пред кметството в с.Дреновец са разлепени хартиени плакати- фотографско изображение на кандидата за кмет на община Ружинци- Светла Петкова Трифонова, наименование на коалицията, от която е издигната и номера на участника в бюлетината- 66. На единия от плакатите са и изображенията на девет от кандидатите от листата за общински съветници. Разлепените плакати са с ненарушена цялост.

Изложеното навежда на извод за наличие на агитационни материали, поставени на определените за това места, съобразно чл.183, ал.3 от ИК.

Разпоредбата на чл. 183, ал. 5 от ИК забранява унищожаването и заличаването на агитационни материали, което е нарушение по смисъла на чл. 495 от ИК. Това нарушение, обаче, може да бъде констатирано единствено в момента на извършването му. Съставът на нарушението по чл. 495, ал. 1 от ИК е с такъв характер, че следва да се ангажира отговорност на конкретно физическото лице, а за да се образува административно-наказателно производство е необходимо да се установи по безспорен начин извършител на нарушението.

От предоставената информация в сигнала не може да се установи кое лице е извършител на нарушението, нито дали и кога е извършено нарушението, дали то е резултат от лоши атмосферни условия, или човешка намеса. Не се представя снимков материал или други доказателства, в подкрепа на твърденията.

Предвид горното и на основание чл. 87, ал. 1, т. 22 от Изборния кодекс

Общинска  избирателна комисия -  Ружинци

**Р Е Ш И:**

ОТКАЗВА да образува административно-наказателно производство за извършено нарушение **на чл. 183, ал. 5 от ИK във връзка с чл. 495 от ИК.**

УКАЗВА на всички участници в изборния процес, провеждането на предизборни кампании, да се извършва в съответствие с Решение № 2469- МИ от 19 септември 2023г. на ЦИК, като не допускат нарушения на Изборния кодекс.

Поради липса на предложения от страна на членовете на комисията, председателя предложи да се премине към гласуване на проекта на решение.

Последва гласуване. 11 от членовете на ОИК – Ружинци -Габриела Спасова; Миглена Велкова; Златка Георгиева; Тома Ванков; Димитър Милчев; Виктория Малинова; Марина Маринова; Лозинка Живкова; Цветелина Донова; Цветан Николов; Аня Вълчева; гласуваха „за“, „против“ – няма, с което Решение № 112 от 24.10.2023 г. на ОИК – Ружинци беше прието.

**По т. 2 от дневния ред:** Габриела Спасова- председател на ОИК- Ружинци докладва следния проект на решение относно: Определяне на дейности по охрана на изборните помещения на СИК и ПСИК от служителите на МВР след получаване на изборните книжа и материали от членовете на СИК и ПСИК на 28.10.2023г. (денят преди изборите за общински съветници и за кметове на 29 октомври 2023 г.), както и охрана след приключване на изборния ден.

На основание чл. 87, ал. 1, т. 1, т.2, т.20 от ИК, във връзка чл. 218, ал. 6 от ИК

Общинска избирателна комисия  - Ружинци

**РЕШИ:**

**1.** УКАЗВА на Началника на РУ на МВР – Белоградчик да осигури охрана от служители на МВР на членовете на ОИК Ружинци, които следва да получат бюлетините и другите изборни книжа от Конферентен център на Областна администрация – Видин до съответните СИК и ПСИК с начален час – 11:00 часа на 28.10.2023г.

**2.** УКАЗВА на Началника на РУ на МВР – Белоградчик, че следва да бъде осигурена охрана от служители на МВР във всички 13 броя избирателни секции на територията на община Ружинци, с начален час - 18:00 часа на 28.10.2023 г. Служителите на МВР следва да охраняват изборните помещения отвън. След приключване на изборния ден служителите на МВР следва да ескортират автомобилите на представителите на СИК/ ПСИК до ОИК Ружинци, за предаване на изборните книжа и материали.

**3.** УКАЗВА на Началника на РУ на МВР – Белоградчик, че следва да осигури охрана от служители на МВР на изборните книжа и материали, които представители на ОИК Ружинци следва да предадат на ЦИК след приключване на изборния ден и отчитането на резултатите. Служители на МВР следва да ескортират автомобила на представителите на ОИК Ружинци от сградата на община Ружинци до сградата, в която се помещава Централната избирателна комисия, с адрес: гр. София, площад „Княз Александър І", № 1.

Горното важи за I тур или за II тур, ако такъв се произвежда в община Ружинци.

Копие от Решението да бъде изпратено на Началника на РУ на МВР - гр. Белоградчик за сведение и изпълнение.

Поради липса на предложения от страна на членовете на комисията, председателя предложи да се премине към гласуване на проекта на решение.

Последва гласуване. 11 от членовете на ОИК – Ружинци -Габриела Спасова; Миглена Велкова; Златка Георгиева; Тома Ванков; Димитър Милчев; Виктория Малинова; Марина Маринова; Лозинка Живкова; Цветелина Донова; Цветан Николов; Аня Вълчева; гласуваха „за“, „против“ – няма, с което Решение № 113 от 24.10.2023 г. на ОИК – Ружинци беше прието.

Поради липса на предложения от страна на членовете на комисията, председателя предложи да се премине към гласуване на проекта на решение.

Последва гласуване. 11 от членовете на ОИК – Ружинци -Габриела Спасова; Миглена Велкова; Златка Георгиева; Тома Ванков; Димитър Милчев; Виктория Малинова; Марина Маринова; Лозинка Живкова; Цветелина Донова; Цветан Николов; Аня Вълчева; гласуваха „за“, „против“ – няма, с което Решение № 113 от 24.10.2023 г. на ОИК – Ружинци беше прието.

Заседанието на комисията приключи в 16:20 часа, като се подписа настоящия протокол.

1. Габриела Спасова – председател…………..……
2. Миглена Велкова – зам.-председател…………..
3. Златка Георгиева – зам.-председател……………
4. Тома Ванков – зам.-председател………………..
5. Димитър Милчев– зам.-председател…………….
6. Виктория Малинова – секретар……….………
7. Марина Маринова– член………………………..
8. Лозинка Живкова – член……………… ………
9. Цветелина Донова – член………………………
10. Цветан Николов – член…………………………
11. Аня Вълчева – член…………………………….